Diari Oficial de la Generalitat Valenciana


Sumari del DOGV 8177, del 24-11-2017 (2017/10339)

ORDRE 5/2017, de 21 de novembre, de la Conselleria de Transparència, Responsabilitat Social, Participació i Cooperació, per la qual es creen, modifiquen i suprimeixen els fitxers de dades de caràcter personal del seu àmbit competencial.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/11/21/5/dof/vci/html**

### Dades del document

Número de DOGV
:   8177

Data del DOGV
:   24-11-2017

Secció del DOGV
:   I. DISPOSICIONS GENERALS

Número del document
:   2017/10262


Data del document
:   21-11-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Ordre

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * legislació
    * dades personals
    * base de dades

ORDRE 5/2017, de 21 de novembre, de la Conselleria de Transparència, Responsabilitat Social, Participació i Cooperació, per la qual es creen, modifiquen i suprimeixen els fitxers de dades de caràcter personal del seu àmbit competencial. [2017/10004]  
  
PREÀMBUL  
  
I. La Llei orgànica 15/1999, de 13 de desembre, de protecció de dades de caràcter personal (d'ara en avant, LOPD), estableix un conjunt de mesures per a garantir i protegir les llibertats públiques i els drets fonamentals de les persones físiques, i especialment el seu honor i la seua intimitat personal i familiar, aplicables tant als fitxers informatitzats com als manuals estructurats que continguen dades de caràcter personal.  
Per tant, és responsabilitat de les administracions públiques tot el que respecta a la creació, modificació o supressió de fitxers de dades de caràcter personal que utilitzen en l'exercici de les seues funcions.  
  
II. El Decret 7/2015, de 29 de juny, del president de la Generalitat, va determinar les conselleries en què s'organitza l'administració de la Generalitat, i va assignar a la Conselleria de Transparència, Responsabilitat Social, Participació i Cooperació les competències en matèria de transparència, responsabilitat social, foment de l'autogovern, participació ciutadana i cooperació al desenvolupament.  
A més de les esmentades competències, el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, hi afig la inspecció general de serveis, l'atenció a la ciutadania, la simplificació administrativa i la qualitat dels serveis.  
  
L'objecte de la present ordre és regular, de forma unificada, tots els fitxers de dades de caràcter personal necessaris per al funcionament correcte d'aquesta Conselleria, amb la major simplificació i eficàcia possibles, a fi de facilitar que les persones interessades puguen exercitar els seus drets dins d'aquest àmbit, al mateix temps que l'Administració compleix les seues obligacions en matèria de protecció de dades de caràcter personal.  
  
III. Quant a la creació de fitxers, als quals es refereix l'annex I d'aquesta ordre, és necessària l'existència de determinats fitxers que doten amb suport jurídic el despatx ordinari d'assumptes d'una conselleria, com són el control de l'accés físic, l'agenda de contactes i membres d'òrgans col·legiats, el registre d'entrada i d'eixida de documents, la videovigilància d'edificis, la gestió de personal i nòmines, els pagaments a persones i entitats proveïdores i col·laboradores i la gestió de les subvencions i dels premis.  
Pel que fa als fitxers «Dret d'accés al dret a la informació pública» i «Gestió d'expedients del Consell de Transparència, accés a la informació pública i bon govern», la seua creació es justifica per l'entrada en vigor de diverses normes, com la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i la posada en marxa d'instruments jurídics relacionats amb aquesta.  
El mateix argument es pot aplicar al fitxer «Registre d'activitats, béns i drets patrimonials», la creació del qual es fonamenta en l'entrada en vigor de la Llei 8/2016, de 28 d'octubre, de la Generalitat, d'incompatibilitats i conflictes d'interessos de persones amb càrrecs públics no electes, i del Decret 56/2016, de 6 de maig, del Consell, pel qual s'aprova el Codi de Bon Govern de la Generalitat.  
  
Finalment, de la mateixa manera, per a adequar-lo a la legalitat vigent, s'actualitza el fitxer «Denúncies i unes altres actuacions extraordinàries».  
  
IV. L'annex II de la present ordre arreplega una sèrie de modificacions en fitxers de dades de caràcter personal ja existents. Aquests canvis responen a noves necessitats detectades a l'hora d'arreplegar les dades de caràcter personal de les persones interessades, com és l'ús generalitzat de les noves tecnologies i les comunicacions a través del correu electrònic. També les modificacions normatives comporten necessàriament l'actualització de determinades dades que abans no estaven regulades.  
  
De conformitat amb allò que disposa l'article 54.2 del Reglament de desplegament de la LOPD, aprovat per Reial decret 1720/2007, de 21 de desembre (d'ara en avant RLOPD), únicament s'especifica el contingut dels fitxers que pateix algun tipus de modificació respecte de la norma de creació.  
Finalment, l'annex III suprimeix aquells fitxers que es troben desfasats i no es consideren necessaris, o bé s'han subsumit en la creació d'uns altres de nous.  
  
V. L'article 20 de la LOPD, i l'article 52.1 del RLOPD, estableixen que la creació, modificació o supressió dels fitxers de les Administracions públiques només pot fer-se per mitjà de disposició general o acord publicats en el Boletín Oficial del Estado o en el diari oficial corresponent.  
Així mateix, els articles 53, 54 i 55 del RLOPD, estableixen la forma i el contingut que ha de revestir la disposició o acord de creació, modificació o supressió de fitxers, i també la manera en què es procedisca a la notificació i la inscripció de fitxers al Registre General de Protecció de Dades.  
  
VI. De tot allò que s'ha exposat fins ara, cal deduir que la present disposició, que es troba inclosa en el Pla Normatiu de l'Administració de la Generalitat per a 2017, compleix els principis de bona regulació establits per l'article 129 de la Llei 39/2015, d'1 d'octubre, del procediment administratiu comú de les Administracions públiques.  
  
En concret, els principis de necessitat, eficàcia, proporcionalitat, seguretat jurídica, transparència i eficiència han sigut respectats i atesos tant en el text de la disposició normativa com al llarg del procediment d'elaboració d'aquesta. La necessitat de la seua aprovació ha quedat acreditada suficientment, igual que la forma de l'instrument de regulació.  
En compliment de la normativa sobre transparència i publicitat activa aplicable a la Generalitat, s'ha procedit a publicar en el Portal de Transparència de la Generalitat tots els informes i dictàmens que hi ha en l'expedient. Igualment, s'ha demanat la participació de la ciutadania en el procediment d'elaboració de la present ordre a través del tràmit d'informació pública.  
Per tot això, fent ús de les competències establides en l'article 28.e de la Llei 5/1983, de 30 de desembre, de la Generalitat, del Consell, i després d'haver-se complit els tràmits prevists en l'article 43 d'aquesta, i conforme amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte  
La present ordre té per objecte establir la regulació dels fitxers de titularitat pública, que contenen dades de caràcter personal, existents en la Conselleria de Transparència, Responsabilitat Social, Participació i Cooperació i que estan inclosos en l'àmbit d'aplicació de la Llei orgànica 15/1999, de 13 de desembre, de protecció de dades de caràcter personal.  
  
Article 2. Creació de fitxers  
Es creen els fitxers de dades de caràcter personal que es detallen en l'annex I d'aquesta ordre.  
  
Article 3. Modificació de fitxers  
Es modifica el contingut dels fitxers de dades de caràcter personal que s'especifiquen en l'annex II d'aquesta ordre.  
  
Article 4. Supressió de fitxers  
Se suprimeixen els fitxers de dades de caràcter personal que s'especifiquen en l'annex III d'aquesta ordre.  
  
DISPOSICIÓ ADDICIONAL  
  
Primera. Regla de no-despesa  
L'aprovació de la present ordre no pot suposar pas cap increment del cost econòmic en el pressupost de la Generalitat. L'execució d'aquesta s'ha de dur a terme amb els mitjans personals i materials de la Conselleria de Transparència, Responsabilitat Social, Participació i Cooperació, i no ha de tindre repercussions econòmiques en els estats de despeses del pressupost de la conselleria.  
  
Segona. Inscripció  
De conformitat amb els articles 39.2 de l'esmentada Llei orgànica 15/1999, de 13 de desembre, i del 55.3 del seu Reglament, aprovat pel Reial decret 1720/2007, de 21 de desembre, en el termini de 30 dies des de la publicació de la present disposició en el Diari Oficial de la Generalitat Valenciana, aquest departament ha de tramitar les notificacions oportunes de creació, modificació i supressió, tot a l'Agència Espanyola de Protecció de Dades.  
  
DISPOSICIÓ DEROGATÒRIA  
  
Única. Derogació normativa  
1. Es deroguen les disposicions normatives que s'indiquen a continuació:  
a) Ordre de 5 de febrer de 2008, del conseller d'Immigració i Ciutadania, per la qual es crea el fitxer informatitzat Cens de Valencians Residents a l'Estranger.  
b) Ordre de 5 de febrer de 2008, del conseller d'Immigració i Ciutadania, per la qual es crea el fitxer informatitzat Carnet de Valencianitat.  
  
c) Ordre 15/2012, de 3 de juliol, de la Conselleria de Presidència, per la qual es creen els fitxers de dades de caràcter personal corresponents al Registre d'Activitats d'Alts Càrrecs de la Generalitat i al Registre de Béns i Drets Patrimonials d'Alts Càrrecs de la Generalitat.  
  
2. Es deroga el contingut de les disposicions normatives que s'indiquen a continuació, pel que fa als fitxers suprimits per l'annex III de la present ordre:  
a) Ordre 8/2010, de 25 de juny, de la Conselleria de Solidaritat i Ciutadania, per la qual s'aprova la creació i modificació de fitxers de dades de caràcter personal, gestionats per la Conselleria de Solidaritat i Ciutadania.  
b) Ordre de 26 de maig de 2004, de la Conselleria d'Infraestructures i Transport, per la qual es creen, modifiquen i cancel·len fitxers de dades de caràcter personal d'aquesta conselleria.  
3. Queda sense efecte la Resolució de 9 de gener de 2003, del secretari general de la Presidència de la Generalitat, per la qual es creen fitxers automatitzats amb dades de caràcter personal.  
4. Igualment, queden derogades totes les disposicions que del mateix rang o d'un rang inferior s'oposen al que disposa aquesta ordre.  
  
  
DISPOSICIÓ FINAL  
  
Única. Entrada en vigor  
La present ordre entra en vigor l'endemà de publicar-se en el Diari Oficial de la Generalitat Valenciana.  
  
València, 21 de novembre de 2017  
  
El conseller de Transparència, Responsabilitat Social,   
Participació i Cooperació,  
MANUEL ALCARAZ RAMOS  
  
  
  
ANNEX I  
Creació de fitxers  
  
1. Fitxer: Videovigilància i control d'accés  
1.1) Identificació del fitxer: control i registre d'accés físic.  
1.2) Descripció de la finalitat del fitxer i usos prevists: control i registre de les persones que accedeixen als diferents edificis de la Conselleria de Transparència, Responsabilitat Social, Participació i Cooperació.  
1.3) Origen de les dades: directament de la mateixa persona interessada o del seu representant legal, enregistrament d'imatges i veu.  
1.4) Col·lectiu de persones sobre el qual es pretén obtindre dades de caràcter personal: persones que accedeixen als locals de la conselleria.  
1.5) Estructura del fitxer: nom i cognoms, DNI/NIF/NIE/núm. passaport, adreça, telèfon, correu electrònic, imatge, persona a qui visita, institució/empresa a què pertany, imatges, veu.  
1.6) Dades especialment protegides: no previstes.  
1.7) Dades relatives a infraccions: no previstes.  
1.8) Uns altres tipus de dades: no previstes.  
1.9) Sistema de tractament utilitzat: automatitzat parcialment.  
1.10) Comunicacions de dades previstes: Forces i Cossos de Seguretat.  
1.11) Transferències internacionals de dades previstes a tercers països: no previstes.  
1.12) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
  
1.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46612.  
1.14) Nivell de seguretat: bàsic.  
  
2. Fitxer: Agenda de contactes i membres d'òrgans col·legiats  
2.1) Identificació del fitxer: agenda de comunicacions, relacions institucionals, administratives i de membres dels òrgans col·legiats de la Conselleria de Transparència, Responsabilitat Social, Participació i Cooperació.  
2.2) Descripció de la finalitat del fitxer i usos prevists: gestió i manteniment d'una agenda amb les dades de contacte en relació amb les activitats de difusió, institucionals i administratives amb persones físiques o representants dels mitjans de comunicació, entitats i organismes, públics i privats, nacionals i internacionals, a fi de realitzar l'enviament de publicacions i comunicacions, gestionar les relacions institucionals per al funcionament normal de la conselleria, incloses les dades d'aquelles persones que formen part dels òrgans col·legiats adscrits a la Conselleria de Transparència, Responsabilitat Social, Participació i Cooperació. Així mateix, el fitxer té com a finalitat la gestió de la convocatòria i la participació en els actes públics o privats organitzats per la conselleria.  
2.3) Origen de les dades: la mateixa persona interessada i els representants legals de les entitats, a través d'entrevistes personals o telefòniques, bases de dades, per via telemàtica i formularis de pàgines web o per via telefònica, llistes digitals, enviament per correu ordinari, correu electrònic o fax. Dades obtingudes mitjançant consulta de fonts d'accés públic.  
2.4) Col·lectiu de persones sobre el qual es pretén obtindre dades de caràcter personal: persones físiques o representants de persones jurídiques.  
2.5) Estructura del fitxer: nom i cognoms, DNI/NIF/NIE/núm. passaport, adreça postal, correu electrònic, telèfon i fax.  
Dades professionals: centre de treball, departament i càrrec o lloc exercit en aquest; disciplina o àrea de coneixement en què hom és expert; àrees d'interés.  
2.6) Dades especialment protegides: no previstes.  
2.7) Dades relatives a infraccions: no previstes.  
2.8) Uns altres tipus de dades: no previstes.  
2.9) Sistema de tractament utilitzat: parcialment automatitzat.  
2.10) Comunicacions de dades previstes: no previstes.  
2.11) Transferències internacionals de dades previstes a tercers països: no previstes.  
2.12) Òrgan responsable del fitxer: òrgans superiors i directius de la Conselleria de Transparència, Responsabilitat Social, Participació i Cooperació.  
2.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46161.  
2.14) Nivell de seguretat: bàsic.  
  
3. Fitxer: registre d'entrada i d'eixida de documents  
3.1) Identificació del fitxer o tractament: registre d'entrada i d'eixida de documents.  
3.2) Descripció de la finalitat del fitxer i usos prevists: efectuar un registre per al seguiment dels documents recepcionats i remesos per la Conselleria de Transparència, Responsabilitat Social, Participació i Cooperació.  
3.3) Origen i procedència de les dades: la mateixa persona interessada o el seu representant legal.  
3.4) Col·lectiu de persones sobre el qual es pretén obtindre dades de caràcter personal: persones les dades de les quals apareixen en les comunicacions d'entrada i eixida de la Conselleria de Transparència, Responsabilitat Social, Participació i Cooperació.  
3.5) Estructura del fitxer: nom i cognoms, adreça postal, correu electrònic, DNI/NIF/NIE/núm. passaport, telèfon i fax, firma.  
3.6) Dades especialment protegides: no previstes.  
3.7) Dades relatives a infraccions: no previstes.  
3.8) Un altre tipus de dades: no previstes.  
3.9) Sistema de tractament utilitzat: parcialment automatitzat.  
3.10) Comunicacions de dades previstes: no previstes.  
3.11) Transferències internacionals de dades previstes a tercers països: no previstes.  
3.12) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
  
3.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46292.  
3.14) Nivell de seguretat exigible: bàsic.  
  
4. Fitxer: Gestió de personal i nòmines  
4.1) Identificació del fitxer o tractament: gestió de personal i nòmines.  
4.2) Descripció de la finalitat del fitxer i usos prevists: control de permanència, gestió i arxivament del compliment de l'horari del personal. Arxivament del fitxatge, explotació de dades. Incidències, absentisme, control de permisos i llicències, control del personal que es troba en baixa per incapacitat temporal. Control dels expedients personals dels empleats i empleades de la conselleria. Elaboració de les incidències de nòmines, i també l'elaboració dels informes per al pagament de les nòmines del personal de la conselleria.  
4.3) Origen i procedència de les dades: directament de les mateixes persones interessades. Administracions públiques.  
4.4) Col·lectiu de persones sobre el qual es pretén obtindre dades de caràcter personal: personal al servei de la Conselleria de Transparència, Responsabilitat Social, Participació i Cooperació.  
4.5) Estructura del fitxer:  
Dades identificatives: nom i cognoms, DNI, adreça, telèfon, número de targeta de seguretat social, mutualitat, número de registre personal, correu electrònic i firma, SIP, grau de minusvalidesa, data de naixement, sexe.  
Dades acadèmiques i professionals: titulació.  
Dades relatives al lloc de treball: cossos/escales i categoria.  
Dades professionals i carrera administrativa: horari realitzat.  
Dades econòmiques, financeres i d'assegurances: codi de compte, percepcions i dades bancàries.  
Resta d'informació: situació familiar, estat civil i dades de salut, dades relatives a les retribucions, nòmina i, si és el cas, dades relacionades amb l'afiliació sindical del personal empleat per a la detracció de la corresponent quota d'afiliació sindical. Informació sobre les deduccions reglades.  
4.6) Dades especialment protegides: afiliació sindical, salut.  
4.7) Dades relatives a infraccions: no previstes.  
4.8) Un altre tipus de dades: no previstes.  
4.9) Sistema de tractament utilitzat: parcialment automatitzat.  
4.10) Comunicacions de dades previstes: altres òrgans de la Generalitat, Administracions públiques.  
4.11) Transferències internacionals de dades previstes a tercers països: no previstes.  
4.12) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
  
4.13) Servei o unitat davant els quals poden exercitar-se els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46631.  
4.14) Nivell de seguretat exigible: alt.  
  
5. Fitxer: licitacions de contractes i pagaments a persones i entitats proveïdores i col·laboradores  
5.1) Identificació del fitxer o tractament: licitacions de contractes i pagaments a persones i entitats proveïdores i col·laboradores.  
5.2) Descripció de la finalitat del fitxer i usos prevists: licitacions de contractes i gestió del pagament a persones i entitats proveïdores i col·laboradores.  
5.3) Origen i procedència de les dades: directament de la persona interessada o representant, formularis.  
5.4) Col·lectiu de persones sobre el qual es pretén obtindre dades de caràcter personal: persones físiques o representants legals d'entitats a les quals la conselleria haja de fer algun tipus de pagament.  
5.5) Estructura del fitxer:  
Dades identificatives: Nom i cognoms, DNI/NIF/NIE/núm. passaport, adreça, telèfon/fax, correu electrònic, firma.  
Un altre tipus de dades: informació comercial.  
Dades economicofinanceres i d'assegurances: codi de compte.  
5.6) Dades especialment protegides: no previstes.  
5.7) Dades relatives a infraccions: no previstes.  
5.8) Un altre tipus de dades: no previstes.  
5.9) Sistema de tractament utilitzat: parcialment automatitzat.  
5.10) Comunicacions de dades previstes: no previstes.  
5.11) Transferències internacionals de dades previstes a tercers països: no previstes.  
5.12) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
  
5.13) Servei o unitat davant el qual poden exercitar-se els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46541.  
5.14) Nivell de seguretat exigible: bàsic.  
  
6. Fitxer: Subvencions i premis  
6.1) Identificació del fitxer o tractament: subvencions i premis.  
  
6.2) Descripció de la finalitat del fitxer i usos prevists: dades relatives a la gestió dels procediments administratius en matèria de subvencions. Gestió de participants, candidatures, sol·licitants i personal del jurat.  
6.3) Origen i procedència de les dades: formularis, sol·licituds.  
6.4) Col·lectiu de persones sobre el qual es pretén obtindre dades de caràcter personal: persones físiques directament interessades i representants legals de les entitats. Càrrecs públics.  
6.5) Estructura del fitxer:  
Dades identificatives: nom i cognoms, DNI/NIF/NIE/núm. passaport, firma, domicili, telèfon/fax, correu electrònic.  
Detalls d'ocupació: càrrec o lloc de treball exercit.  
Dades econòmiques, financers i d'assegurances: codi de compte, percepcions i dades bancàries.  
6.6) Dades especialment protegides: no previstes.  
6.7) Dades relatives a infraccions:en el seu cas, aquelles que deriven de les infraccions fixades per la Llei 38/2003, de 17 de novembre, general de subvencions, o de la normativa sectorial aplicable.  
6.8) Un altre tipus de dades: no previstes.  
6.9) Sistema de tractament utilitzat: parcialment automatitzat.  
6.10) Comunicacions de dades previstes: no previstes.  
6.11) Transferències internacionals de dades previstes a tercers països: no previstes.  
6.12) Òrgan responsable del fitxer: Òrgans directius i superiors competents per raó de la matèria de la Conselleria de Transparència, Responsabilitat Social, Participació i Cooperació.  
6.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46066.  
6.14) Nivell de seguretat exigible: mitjà.  
  
7. Fitxer: Dret d'accés a la informació pública  
7.1) Identificació del fitxer o tractament: accés al dret a la informació pública.  
7.2) Descripció de la finalitat del fitxer i usos prevists: recollida de les dades de sol·licitants de la informació pública en els termes, amb l'abast i amb els límits prevists en la normativa aplicable en la matèria.  
7.3) Origen i procedència de les dades: dades que es troben en les sol·licituds de la mateixa persona interessada, siga física o representant de persona jurídica.  
7.4) Col·lectiu de persones sobre el qual es pretén obtindre dades de caràcter personal: totes les persones sol·licitants d'informació pública.  
  
7.5) Estructura del fitxer: DNI/NIF/NIE/núm. passaport, nom i cognoms, firma, correu electrònic, telèfon, sexe i adreça.  
7.6) Dades especialment protegides: no previstes.  
7.7) Dades relatives a infraccions: si és el cas, aquelles que es deriven de les infraccions previstes per la normativa aplicable en matèria de transparència.  
7.8) Un altre tipus de dades: no previstes.  
7.9) Sistema de tractament utilitzat: parcialment automatitzat.  
7.10) Comunicacions de dades previstes: no previstes.  
7.11) Transferències internacionals de dades previstes a tercers països: no previstes.  
7.12) Òrgan responsable del fitxer: Direcció General de Transparència i Participació.  
7.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46219.  
7.14) Nivell de seguretat exigible: mitjà.  
  
8. Fitxer: Registre d'activitats, béns i drets patrimonials  
8.1) Identificació del fitxer o tractament: registre d'activitats, béns i drets patrimonials d'alts càrrecs de l'administració de la Generalitat i aquells altres càrrecs públics determinats per la normativa aplicable en matèria d'incompatibilitats i conflictes d'interessos.  
  
8.2) Descripció de la finalitat del fitxer i usos prevists: gestió de les compatibilitats i de les declaracions de les activitats que exercisquen les persones que ocupen un càrrec públic, per si o mitjançant substitució o apoderament, i d'aquelles que projecten exercir una vegada produït el cessament, i també les declaracions de béns i drets patrimonials que formulen, de conformitat amb la normativa aplicable en matèria d'incompatibilitats i conflictes d'interessos.  
8.3) Origen i procedència de les dades: de la pròpia persona interessada o el seu representant legal, mitjançant el corresponent formulari o model.  
8.4) Col·lectiu de persones sobre el qual es pretén obtindre dades de caràcter personal: càrrecs públics determinats per la normativa aplicable en matèria d'incompatibilitats i conflictes d'interessos, i si és el cas, cònjuge, parella de fet o persona amb qui mantinga una relació equivalent.  
8.5) Estructura del fitxer:  
Dades identificatives de la persona declarant, i si és el cas, del seu representant: nom i cognoms, DNI/NIF/NIE/núm. passaport, número de seguretat social, mutualitat, firma, correu electrònic, telèfon i adreça o, si és el cas, raó social.  
Dades de detall d'ocupació: declaració d'activitats de naturalesa laboral, econòmica i professional de caràcter públic i/o privat, retribuïdes o no.  
Dades acadèmiques i professionals: titulació, títols, càrrec que exerceix.  
Dades de característiques personals: sexe, estat civil, data i lloc de naixement, nacionalitat.  
Dades economicofinanceres i d'assegurances.  
8.6) Dades especialment protegides: no previstes.  
8.7) Dades relatives a infraccions: les previstes per la normativa aplicable en matèria d'incompatibilitats, conflicte d'interessos i transparència.  
8.8) Un altre tipus de dades: no previstes.  
8.9) Sistema de tractament utilitzat: parcialment automatitzat.  
8.10) Comunicacions de dades previstes: publicació en compliment de la normativa en matèria de transparència.  
8.11) Transferències internacionals de dades previstes a tercers països: no previstes.  
8.12) Òrgan responsable del fitxer: Direcció General de Transparència i Participació.  
8.13) Servei o unitat davant el qual es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46562.  
8.14) Nivell de seguretat exigible: mitjà.  
9. Fitxer: Gestió d'expedients del Consell de Transparència, Accés a la Informació Pública i Bon Govern  
9.1) Identificació del fitxer o tractament: gestió d'expedients del Consell de Transparència, Accés a la Informació Pública i Bon Govern.  
  
9.2) Descripció de la finalitat del fitxer i usos prevists: tramitació dels expedients presentats davant el Consell de Transparència, Accés a la Informació Pública i Bon Govern (CTAIPBG, d'ara en avant).  
9.3) Origen i procedència de les dades: les persones físiques que presenten la reclamació davant el CTAIPBG. Expedients remesos per altres òrgans.  
9.4) Col·lectiu de persones sobre el qual es pretén obtindre dades de caràcter personal: persones físiques que presenten la reclamació davant el CTAIPBG.  
9.5) Estructura del fitxer: nom i cognoms, DNI/NIF/NIE/núm. passaport, domicili, telèfon, fax, correu electrònic.  
9.6) Dades especialment protegides: no previstes.  
9.7) Dades relatives a infraccions: no previstes.  
9.8) Un altre tipus de dades: no previstes.  
9.9) Sistema de tractament utilitzat: parcialment automatitzat.  
9.10) Comunicacions de dades previstes: terceres persones interessades.  
9.11) Transferències internacionals de dades previstes a tercers països: no previstes.  
9.12) Òrgan responsable del fitxer: Direcció General de Transparència i Participació.  
9.13) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46196.  
9.14) Nivell de seguretat exigible: bàsic.  
  
10. Fitxer: Denúncies i actuacions extraordinàries  
10.1) Identificació del fitxer o tractament: denúncies i actuacions extraordinàries gestionades per la Inspecció General de Serveis.  
10.2) Descripció de la finalitat del fitxer i usos prevists: gestionar actuacions realitzades per la Inspecció General de Serveis iniciades per denúncia, i també altres actuacions extraordinàries efectuades per petició raonada d'altres òrgans.  
10.3) Origen i procedència de les dades: les dades inicials són facilitades per la persona que presenta la denúncia, en paper o per via electrònica. Així mateix, durant el curs de la investigació de la denúncia o de l'actuació extraordinària poden incorporar-se dades en l'informe corresponents al personal empleat públic.  
10.4) Col·lectiu de persones sobre el qual es pretén obtindre dades de caràcter personal: personal al servei de l'Administració de la Generalitat, dels serveis centrals i perifèrics de la Presidència de la Generalitat i de cada una de les conselleries, i de les entitats autònomes i empreses de la Generalitat.  
10.5) Estructura del fitxer: nom i cognoms, lloc de treball que s'ocupa, DNI/NIF/NIE/núm. passaport, adreça postal, correu electrònic, telèfon, firma.  
10.6) Dades especialment protegides: no previstes.  
10.7) Dades relatives a infraccions: l'informe final pot contindre dades relatives a incompliments de legalitat o presumptes irregularitats, que ha d'investigar l'òrgan competent.  
10.8) Un altre tipus de dades: no previstes.  
10.9) Sistema de tractament utilitzat: parcialment automatitzat.  
10.10) Comunicacions de dades previstes: possible trasllat als òrgans directius del qual depenguen els serveis o unitats afectats per les denúncies o actuacions extraordinàries, per ser l'assumpte de la seua competència.  
10.11) Transferències internacionals de dades previstes a tercers països: no previstes.  
10.12) Òrgan responsable del fitxer: sotssecretària de la Conselleria de Transparència, Responsabilitat Social, Participació i Cooperació.  
  
10.13) Servei o unitat davant els quals poden exercitar-se els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46428.  
10.14) Nivell de seguretat exigible: mitjà.  
  
11. Fitxer: Comunicació d'incompliments en matèria de transparència, bon govern i conflictes d'interessos  
11.1) Identificació del fitxer o tractament: comunicació de conductes relatives a l'incompliment dels principis de transparència, bon govern, administració i conflicte d'interessos, establits per la normativa aplicable en la matèria.  
11.2) Descripció de la finalitat del fitxer i usos prevists: gestionar totes aquelles comunicacions rebudes a través dels mitjans habilitats, per a facilitar la presentació d'alertes o comunicacions per incompliment de normes jurídiques o detecció de males pràctiques en matèria de transparència, bon govern i de conflicte d'interessos.  
11.3) Origen i procedència de les dades: comunicacions presentades a través dels mitjans i canals electrònics habilitats mitjançant formularis, transmissions electròniques o mitjans equivalents.  
11.4) Col·lectiu de persones sobre el qual es pretén obtindre dades de caràcter personal: persones físiques o jurídiques, i també els seus representants, incloent-hi tot el personal al servei de qualsevol administració pública.  
11.5) Estructura del fitxer:  
- Dades identificatives: nom i cognoms, DNI/NIF/NIE/núm. passaport, adreça postal, correu electrònic, telèfon, firma.  
- Dades relatives a característiques personals, socials, acadèmiques o professionals, comercials i economicofinanceres, infraccions penals o administratives (i qualsevol altra informació addicional que el ciutadà vulga aportar o dades que resulten del curs de les tasques de comprovació dels fets objecte de la comunicació).  
11.6) Dades especialment protegides: ideologia política, conviccions religioses o filosòfiques, afiliació sindical, origen ètnic, salut, vida i orientació sexual, violència de gènere (i qualsevol altra informació addicional que el ciutadà vulga aportar o dades que resulten del curs de les tasques de comprovació dels fets objecte de la comunicació).  
  
11.7) Dades relatives a infraccions: dades relatives a incompliments de la legalitat o presumptes irregularitats.  
11.8) Un altre tipus de dades: no previstes.  
11.9) Sistema de tractament utilitzat: parcialment automatitzat.  
11.10) Comunicacions de dades previstes: possible trasllat als òrgans administratius competents per raó de la matèria o de la funció. Comunicacions, si és el cas, a òrgans jurisdiccionals o de la Fiscalia.  
  
11.11) Transferències internacionals de dades previstes a tercers països: no previstes.  
11.12) Òrgan responsable del fitxer: Direcció General de Transparència i Participació.  
11.13) Servei o unitat davant el qual poden exercitar-se els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46870.  
11.14) Nivell de seguretat exigible: alt.  
  
  
ANNEX II  
Modificació de fitxers  
  
1. Fitxer: Participació  
1.1) Identificació del tractament: participació.  
1.2) Descripció de la finalitat i dels usos prevists: gestió de fórmules participatives. Organització de programes per a conéixer la Comunitat, subscripcions i enviament de butlletins, gestió i organització de visites a seus i delegacions de la Generalitat i també a altres edificis emblemàtics, gestió de jornades, cursos, seminaris.  
1.3) Estructura del fitxer: DNI/NIF/NIE/núm. passaport, nom i cognoms, adreça, telèfon/fax, firma, correu electrònic, data de naixement.  
1.4) Òrgan responsable del fitxer: Direcció General de Transparència i Participació.  
1.5) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46956.  
  
2. Fitxer: Queixes, suggeriments i agraïments  
2.1) Identificació del tractament: queixes, suggeriments i agraïments.  
2.2) Descripció de la finalitat del fitxer i usos prevists: control de l'aplicació de gestió de les queixes, suggeriments i agraïments que es reben en els centres dependents de la Generalitat.  
2.3) Col·lectiu de persones sobre el qual es pretén obtindre dades de caràcter personal: persones que, en la seua relació amb la Generalitat, vulguen formular queixes, suggeriments i agraïments.  
2.4) Estructura del fitxer: DNI/NIF/NIE/núm. passaport, nom i cognoms, adreça, telèfon, firma, correu electrònic.  
2.5) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
2.6) Servei o unitat davant el qual es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46019.  
  
3. Fitxer: Cooperació al desenvolupament  
3.1) Descripció de la finalitat del fitxer i usos prevists: gestió del Registre d'Agents de Cooperació Internacional al Desenvolupament. Gestió del Registre autonòmic de Persones Cooperants Valencianes. Gestió de convenis, convocatòries d'ajudes o subvencions, en matèria de cooperació al desenvolupament. Realització d'activitats de comunicació i difusió. Elaboració d'estadístiques sobre la cooperació al desenvolupament. Elaboració de projectes normatius. Col·laboració i coordinació informativa amb altres departaments de la Generalitat, Administracions públiques i agents de la Cooperació al Desenvolupament.  
3.2) Col·lectiu de persones sobre el qual es pretén obtindre dades de caràcter personal: agents de la Cooperació al Desenvolupament i personal cooperant professional.  
3.3) Estructura bàsica del fitxer mitjançant la descripció detallada de les dades identificatives:  
- Dades de caràcter identificatiu: NIF, DNI/NIE/núm. passaport, nom i cognoms de les persones interessades o representant legal, sexe, adreça, telèfon, firma, correu electrònic.  
- Dades relatives a l'ocupació: càrrec o lloc de treball, de naturalesa laboral o empleat públic.  
- Dades acadèmiques i professionals: formació, titulacions, experiència professional.  
3.4) Dades especialment protegides: no previstes.  
3.5) Sistema de tractament utilitzat: parcialment automatitzat.  
3.6) Òrgan responsable del fitxer: Direcció General de Cooperació i Solidaritat.  
3.7) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46666.  
  
4. Fitxer: Cita prèvia de les oficines PROP  
4.1) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
4.2) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46221.  
  
5. Fitxer: Cases regionals  
5.1) Òrgan responsable del fitxer: Direcció General de Transparència i Participació.  
5.2) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46724.  
6. Fitxer: Registre de Centres Valencians en l'Exterior de la Comunitat Valenciana  
6.1) Òrgan responsable del fitxer: Direcció General de Transparència i Participació.  
6.2) Servei o unitat davant el qual es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46410.  
  
7. Fitxer: Autoinscripció  
7.1) Òrgan responsable del fitxer: Òrgans superiors i directius de la Conselleria de Transparència, Responsabilitat Social, Participació i Cooperació.  
7.2) Servei o unitat davant el qual es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46857.  
  
8. Fitxer: Guia de la Generalitat Valenciana  
8.1) Òrgan responsable del fitxer: Sotssecretaria de la Conselleria de Transparència, Responsabilitat Social, Participació i Cooperació.  
8.2) Servei o unitat davant el qual es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46280.  
  
9. Fitxer: GVA Oberta  
9.1) Descripció de la finalitat del fitxer i usos prevists: gestió de les consultes i sol·licituds efectuades a través del Portal de Transparència de la Generalitat GVA Oberta, i també gestió dels usuaris de la seu.  
9.2) Origen i procedència de les dades: persones físiques que interactuen amb el Portal de Transparència de la Generalitat GVA Oberta.  
9.3) Òrgan responsable del fitxer: Direcció General de Transparència i Participació.  
9.4) Servei o unitat davant els quals es poden exercitar els drets: Conselleria de Transparència, Responsabilitat Social, Participació i Cooperació, passeig de l'Albereda, núm. 16, València, CP 46122.  
  
  
ANNEX III  
Supressió de fitxers  
  
1. Fitxer: Programa Tornar  
a) Identificació del tractament: Programa Tornar.  
b) Descripció de la finalitat del fitxer i usos prevists: gestió de l'allotjament i manutenció. Control i assistència de l'estat de salut del visitant, a fi de comprovar que no pateix malalties infeccioses contagioses ni seqüeles irreversibles discapacitadores, i que posseeix les condicions físiques adequades per a realitzar un viatge de llarga duració, i també l'assistència i participació en les activitats programades.  
c) Destinació de les dades o previsions que s'adopten per a la seua destrucció: conservació de les dades tant en suport informàtic com en paper en la Direcció General de Transparència i Participació.  
  
2. Fitxer: Cens de Valencians Residents a l'Estranger  
a) Identificació del tractament: Registre de Centres Valencians en l'Exterior de la Comunitat Valenciana.  
b) Descripció de la finalitat del fitxer i usos prevists: relació institucional de la Generalitat amb els valencians residents a l'estranger.  
c) Destinació de les dades o previsions que s'adopten per a la seua destrucció: no hi ha dades.  
  
3. Fitxer: Ciutadania i Xarxes Socials  
a) Identificació del tractament: ciutadania i xarxes socials.  
b) Descripció de la finalitat del fitxer i usos prevists: coordinació i contacte institucional entre la Generalitat i col·lectivitats de ciutadans valencians. Registre de participació ciutadana, a fi de permetre el nexe, la unió i la comunicació entre diferents entitats i la Generalitat; interacció i treball conjunt; gestió ajudes o subvencions; organització i funcionament del Consell de la Ciutadania.  
c) Destinació de les dades o previsions que s'adopten per a la seua destrucció: conservació de les dades tant en suport informàtic com en paper en la Direcció General de Transparència i Participació.  
  
  
4. Fitxer: Gestió de fitxatges al PROP  
a) Identificació del tractament: Gestió de fitxatges a les oficines PROP.  
b) Descripció de la finalitat del fitxer i usos prevists: control del temps de permanència en el lloc de treball del personal que treballe a les oficines Prop de la Generalitat.  
c) Destinació de les dades o previsions que s'adopten per a la seua destrucció: incorporació al fitxer «Gestió de personal i nòmines».  
  
5. Fitxer: Carnet de valencianitat  
a) Identificació del tractament: Carnet de valencianitat.  
b) Descripció de la finalitat del fitxer i usos prevists: relació institucional de la Generalitat amb totes aquelles persones físiques, jurídiques, entitats o institucions a les quals hom haja reconegut la valencianitat, independentment del seu lloc de residència.  
c) Destinació de les dades o previsions que s'adopten per a la seua destrucció: conservació de les dades tant en suport informàtic com en paper en la Direcció General de Transparència i Participació.  
  
6. Fitxer: Solidària  
a) Identificació del tractament: Solidària.  
b) Descripció de la finalitat del fitxer i usos prevists: programació, execució i supervisió de programes, ajudes, subvencions o beques d'educació, capacitació, professionalització, especialització i formació en cooperació internacional al desenvolupament, tot destinat a persones de dins o de fora de la Comunitat Valenciana.  
c) Destinació de les dades o previsions que s'adopten per a la seua destrucció: conservació de les dades tant en suport informàtic com en paper en la Direcció General de Cooperació i Solidaritat.  
  
7. Fitxer: Enquestes de qualitat percebuda  
a) Identificació del tractament: enquestes de qualitat percebuda.  
b) Descripció de la finalitat del fitxer i usos prevists: enquestes de qualitat percebuda pel ciutadà en l'ús del telèfon d'informació 012.  
c) Destinació de les dades o previsions que s'adopten per a la seua destrucció: conservació de les dades tant en suport informàtic com en paper en la Sotsdirecció General d'Atenció a la Ciutadania, Qualitat i Inspecció de Serveis.  
  
8. Fitxer: Premis  
a) Identificació del tractament: premis.  
b) Descripció de la finalitat del fitxer i usos prevists: gestió de participants, candidats, sol·licitants de candidatures, i també personal del jurat, en relació amb els premis convocats per les diferents àrees.  
c) Destinació de les dades o previsions que s'adopten per a la seua destrucció: incorporació al fitxer de «Subvencions i premis».  
  
9. Fitxer: Registre d'Activitats d'Alts Càrrecs de la Generalitat  
a) Identificació del tractament: Registre d'Activitats d'Alts Càrrecs de la Generalitat.  
b) Descripció de la finalitat del fitxer i usos prevists: gestió de les inscripcions de les declaracions de les activitats que exercisquen els alts càrrecs, per ells mateixos o mitjançant substitució o apoderament, i de les que projecten exercir una vegada produït el cessament com a alt càrrec.  
c) Destinació de les dades o previsions que s'adopten per a la seua destrucció: incorporació al fitxer de «Registre d'activitats, béns i drets patrimonials».  
  
10. Fitxer: Registre de Béns i Drets Patrimonials d'Alts Càrrecs de la Generalitat  
a) Identificació del tractament: Registre de Béns i Drets Patrimonials d'Alts Càrrecs de la Generalitat.  
b) Descripció de la finalitat del fitxer i usos prevists: gestió de les inscripcions de les declaracions de béns patrimonials que han de formular els alts càrrecs comprensives de la totalitat de llurs béns, drets i obligacions de caràcter patrimonial, i també de les que, voluntàriament, puguen efectuar els seus cònjuges.  
c) Destinació de les dades o previsions que s'adopten per a la seua destrucció: incorporació al fitxer «Registre d'activitats, béns i drets patrimonials».  
11. Queixes i denúncies davant de la Inspecció General de Serveis (IGS).  
a) Identificació del tractament: queixes i denúncies davant la IGS.  
b) Descripció de la finalitat del fitxer i usos prevists: control de queixes i denúncies que s'han rebut en la Inspecció General de Serveis contra l'Administració.  
c) Destinació de les dades o previsions que s'adopten per a la seua destrucció: incorporació al fitxer «Queixes, suggeriments i agraïments» o al fitxer «Denúncies i actuacions extraordinàries».


Còpia Permalink ELI